OpenLLM-France/wikimedia huggingface dataset:
# Goyazita

Goyazita fosfato motako minerala da eta plunbogummita taldearen kidea da. Bere izena Brasilgo Goyaze probintziatik datorkio, 1884an bertan aurkitu baitzen. Hamlinita eta lusingita sinonimoak dira.

## Ezaugarriak

Goyazita fosfato mineralaren formula kimikoa hau da: ${\ce {SrAl3(PO4)(PO3OH)(OH)6}}$. Sistema trigonalaren arabera sortzen ditu kristalak, 2 zentimetro arteko forma erronboedrikoak edo sasi-kubikoak, {0001} eta {1012} norabideetan lauagoak. Gorceixitarekin isoegitura du, eta krandalitaren eta plumbogummitaren analogoa da estrontzioarekin, eta artsenogoyazitarena fosfatoarekin. Gorceixita eta krandalitarekin soluzio solidoak eratzen ditu.
Mohs eskalaren arabera duen gogortasunaren balioa 4,5 - 5 da.

## Eraketa eta meatokiak

Pegmatita granitikoetan aurki daiteke, buztinezko alterazio hidrotermaleko inguruneetan; toba bolkanikoetatik eratorritako buztin kaolinitikoetan, fosfato sedimentarioetan, karbonitatan eta sedimentu detritikoetan ere aurki daiteke. Herderita, apatito, kuartzo, monazita, esfalerita, pirita, barita, kaolinita eta diamanteekin batera ager daiteke.

## Erreferentziak

* 1 2 (Ingelesez) «Goyazite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q384447
* Multimedia: Goyazite / Q384447
# Goya en Burdeos

Goya en Burdeos 1999ko Carlos Saura espainiar zinema zuzendariaren film historikoa da.

## Argumentua

Oharra: Atal honek istorio osoa edo amaiera argitzen du.
Goya Bordelen dago, Leocadia Zorrilla bere azken maitale eta Rosario honen alabarekin batera erbestean. Hilzorian dago eta bere bizitzaz oroitzen da.

## Aktoreak

* Francisco Rabal - Francisco Goya (agurea)
* José Coronado - Francisco Goya (gaztea)
* Dafne Fernández - Rosario Weiss Zorrilla
* Maribel Verdú - María Teresa de Silva Álvarez de Toledo
* Eulalia Ramón - Leocadia Zorrilla
* Joaquín Climent - Leandro Fernández de Moratín
* Cristina Espinosa - Josefa Tudó
* José María Pou - Manuel Godoy
* Carlos Hipólito - Juan Meléndez Valdés

## Kanpo estekak

* Datuak: Q423039
# Goyaren glorieta (Sevilla)

Goyaren Glorieta, Maria Luisa Parkearen sarreran bertan dago, Sevillan, Espainiako Plazara Iparraldeko Dorretik sartu baino lehen.
Turista eta bertakoen ohiko geldiune bat da Citroen Tabernari esker, herriko paisaiaren zati dena 1929ko Sevillako Iberoamerikar Erakusketa ospatu zenetik, lianen zuhaitza (Ficus macrophylla) bezala, glorieta osoa apaintzen duena, eta zenbait metro karraturi itzal egiten diona, ia gune guztia hartuz.
Glorieta honen zati dira, baita ere, modu geometrikoan jarritako heskaiak
Glorieta honetatik gertu, Arrazari Monumentua ikus daiteke.

## Kanpo estekak

* Datuak: Q967667
# Goyderren lerroa

Goyderren lerroa, ingelesez: Goyder's Line, Hego Australia ekialde-mendebaldeko norantzak zerhakatzen duen lerro imaginario bat da, honek beregan eta hegoaldera urtero bataz besteko 10 hazbete (250 mm) euri jasotzen duten eremuak biltzen ditu. Aldiz, lerroaren iparraldean urteko bataz besteko euri-jasak baratzezaintzan jarduteko urriegiak dira, hortaz, eremuak artzaintzarako bakarrik egokiak dira. Lerro honi loturik landarediaren aldaketa nabarmena ere ematen da.
1865ean George Goyder ingeles lur-neurtzaileak ezarri zuen, australiar agintariek nekazaritzan egokiak ziren lurraldeak egoki ez zirenetik banatzeko hala eskatuta.
# Goyo Benito

Gregorio "Goyo" Benito Rubio (El Puente del Arzobispo, Toledo, Espainia, 1946ko urriaren 21a - Madril, 2020ko apirilaren 2a) espainiar futbolaria izan zen. Defentsa gisa aritu zen, batez ere Real Madril taldean.
317 partida jokatu zituen Espainiako futbol ligako lehen mailako 1966/1967ko denboraldia eta 1982/1983 denboraldien artean eta bi gol sartu zituen.

## Kanpo estekak

* Datuak: Q1545256
# Goya gasolindegia

Goya Gasteizen dagoen eraikin industriala da, gasolindegia hain zuzen ere. José Luis López de Uralde arkitektoak diseinatu zuen 1935ean.
1994ko azaroaren 22an, Eusko Jaurlaritzak monumentu izendatu zuen, Sailkatutako Kultura Ondasuna.

## Deskribapena

Gasteizko Cadena Eleta kalean kokatutako eraikin isolatua da, Katedral Berriaren lorategien alboan. Eraikuntza arrazionalista da eta desarroilo horizontal handia du. Bere bi solairuak honela bereizten dira: behekoa irekia da, zutabeetan apeatuta, hormigoiz egindako sarrerako markesina handi bat duela. Goiko solairua itxia da eta metalezko mihiztadurak lotutako beirateak ditu. Eraikinaren perimetro osoa hartzen duen kalostraz errematatzen da eraikuntza hori.

## Erreferentziak

* Edukiaren zati bat monumentu hau sailkatutako kultura-ondasun izendatzen duen lege testutik hartu da. Izan ere, testua jabari publikokoa da eta ez du jabetza intelektualik, Espainiako Jabetza Intelektualaren Legeko 13. artikuluan xedatu denez (Espainiako Aldizkari Ofiziala, 97. zenbakia, 1996-04-22).

## Kanpo estekak

* Kultura Ondasun izendapena EHAAn
* Datuak: Q8963525
* Multimedia: Gasolinera Goya / Q8963525
# Goya geltokia (Madrilgo metroa)

Goya geltokia, Madrilgo metroaren geltoki bat da, Espainiako Madril hiriburuko Salamanca auzoan.
1924ko ekainaren 14an inauguratu zen. Francisco Goya margolariaren omenezko izena darama.
* Datuak: Q955699
* Multimedia: Estación de Goya / Q955699
# Goyencourt

Goyencourt Frantziako udalerria da, Somme departamenduan dagoena, Frantzia Garaia eskualdean. 2013an 95 biztanle zituen.

## Demografia
### Biztanleria

2007an Goyencourt udalerrian erroldatutako biztanleak 95 ziren. Familiak 36 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 20 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 42 etxebizitza zeuden, 39 familiaren etxebizitza nagusia ziren, 1 bigarren erresidentzia bat zen eta 2 hutsik zeuden. Etxebizitza guzti hauek 42etxeak ziren. 39 etxebizitza nagusietatik 30 bere jabearen bizilekua ziren, 6 alokairuan okupaturik zeuden eta 3 doan lagata zeuden; 5 etxek hitu gela zituzten, 7 etxek lau zituzten eta 27 etxek bost zituzten. 31 etxek euren parking plaza propioa zuten azpian. 18 etxetan ibilgailu bat zegoen eta 20 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Goyencourt udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 4 | 85-89 | 4 |
| 0 | 80-84 | 0 |
| 0 | 75-79 | 4 |
| 0 | 70-74 | 0 |
| 4 | 65-69 | 4 |
| 0 | 60-64 | 0 |
| 4 | 55-59 | 0 |
| 4 | 50-54 | 0 |
| 0 | 45-49 | 0 |
| 4 | 40-44 | 0 |
| 4 | 35-39 | 8 |
| 4 | 30-34 | 0 |
| 0 | 25-29 | 0 |
| 0 | 20-24 | 0 |
| 4 | 15-19 | 0 |
| 4 | 10-14 | 8 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 65 ziren, horien artean 43 aktiboak ziren eta 22 inaktiboak ziren. 43 pertsona aktiboetatik 42 lanean zeuden (24 gizon eta 18 emakume) eta 1 langabezian (1 emakume eta 1 emakume). 22 pertsona inaktiboetatik 8 erretiraturik zeuden, 7 ikasten zeuden eta 7 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 1 erauzte enpresa zen, 1 eraikuntza enpresa zen eta 1 garraio enpresa zen.
2009an norbanakoentzat zegoen zerbitzu bakarra margolaria zen.
2000. urtean Goyencourt udalerrian 3 nekazaritza-ustiategi zeuden, 243 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q157206
* Multimedia: Goyencourt / Q157206
# Goyescas (opera)

Goyescas (eusk. 'Goiatarrak') akto bateko opera bat da, Enrique Granadosen musika eta Fernando Periqueten libretoa dituena. Goyaren margolanetan oinarrituta, 1916ko urtarrilaren 28an estreinatu zuten New Yorkeko Metropolitan Operan.

## Pertsonaiak

| Pertsonaia | Tesitura | Estreinaren antzezle-zerrenda 1916-1-28 (zuzendaria: Gaetano Bavagnoli) |
| | soprano | Anna Fitziu |
| Fernando | tenor | Giovanni Martinelli |
| Pepa | mezzosoprano | Flora Perini |
| Paquiro | baritono | Giuseppe De Luca |
| Anbeslaria | tenor | Max Bloch |

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak
* Datuak: Q3077271
* Multimedia: Goyescas (opera) / Q3077271
# Hamabi amodio kanta. Charles Bordes

Hamabi amodio kanta. Charles Bordes Antton Valverde abeslariak 2007an plazaratu zuen diskoaren izenburua da. Lan hau Charles Bordes musikagilea egin zuen lanean oinarritu zen.

## Ezaugarriak

Charles Bordes frantses konpositoreak XIX. mendearen amaieran bildu eta landu zituen Iparraldeko hamabi amodiozko kantu herrikoi. Hauek lan batean bildu zituen: Hamabi amodio kanta - Douze Chansons Amoureuses Du Pays Basque Français. Obra hori gaur egun Parisko liburutegi nazionalean gordetzen dira. Lan monografiko hau, doinuan zein gaian ere, gure herriko izaeraren isla izanik, bere horretan jaso nahi izan zuen Valverdek, erakargarria ez ezik, geure oroimenaren dokumentaziorako ere baliogarria izango zen segurantzan.

## Abestiak

Abesti guztiak, letrak zein musikak, herrikoiak dira:
* "Argizagi ederra"
* "Maitiak bilhoa holli"
* "Ala baita dolu egingarri"
* "Chori khantazale eijerra"
* "Adios ene maitia, adio sekülako!"
* "Choriñoak kaiolan"
* "Chorietan bürüzagi erresiñoula khantari"
* "Salbatore gora da"
* "Nik badut maiteño bat"
* "Chori erresiñoula, hots emak enekin"
* "Kalla kantuz ogi petik"
* "Plañü niz bihotzetik"

## Parte hartzaileak

* Antton Valverde, ahotsa
* Et Incarnatus, hari orkestra
* Luis Fernandez, biolontxeloa
* Xabier Zeberio, nyckelharpa
* Josu Salbide, flauta
* Mixel Etxekopar, xirula, ttun-ttuna
* Angel Unzu, gitarra, buzuki, mandolina
* Karlos Gimenez, pianoa
* Azala: Javier Valverde

## Kanpo estekak

* Datuak: Q109331551
# Hamabi probak

Hamabi probak (frantsesez: Les 12 Travaux d'Asterix), Asterixen abenturak kontatzen dituen 33. komikiaren izenburua da. Komiki berri bat baino Les Douze Travaux d'Astérix filmaren egokitzapena besterik ez zen.
1976an argitaratua izan zen Frantzian. Euskaraz, Editorial Bruno argitaletxeak argitaratu zuen.

## Istorioa

Oharra: Atal honek istorio osoa edo amaiera argitzen du.
Galian gaude, K.a. 50 urtean, garai hartan erromatarrek hartutako lurraldea; baina herri txiki batek etsaiaren erasoaldi guztiei erantzuten die, borrokaldi guztietan irabaziz. Julio Zesarrek badaki ezin duela behin eta berriz barregarri geratu eta zerbait egin beharra daukala. Horregatik, Heraklesek egin zuen moduan, herri txikiko herritarrak behartzen ditu Jainkoek bakarrik gainditu ditzaketen hamabi probei aurre egiteko ordezkari parea hautatzera. Zesarrek ez daki ordea hautatutako bi ordezkariek Panoramixen edabe magikoa dutela...

## Erreferentziak

* ↑ www.elkar.eus

## Kanpo estekak

* Datuak: Q175020
# Hamabiko

Hamabikoa edo dozena neurri unitate bat da, hitz berak adierazten moduan hamabien balioa duena (12).
Zenbaki-sistema hamabitarraren erabilpen zaharrena Mesopotamiako astronomoek egin zuten. Oraindik jarraitzen dugu erabiltzen urtea hamabi hilabetetan eta eguna hamabi eguneko ordutan eta hamabi gaueko ordutan banatuz.
Arrautzak eta baserriko produktu asko saltzeko orduan, hamabikoa edo dozena neurria erabiltzen dugu.

## Ikus gainera

* Hamahiruko dozena
* Hamabi hamabikoa

## Kanpo estekak

* Datuak: Q605704
* Multimedia: Groups of 12 / Q605704
# Hamabi Tribuak (argipena)

Hamabi Tribuak izenak adiera zenbait ditu:
* Israelgo Hamabi Tribuak, Isralego herria izendatzeko Biblian erabili ohi den terminoa;
* Hamabi Tribuak, Estatu Batuetan sortu eta mundu osoan zabaldurik dauden kristau komunitate sektarioak, Euskal Herrian ere presentzia dutenak.
# Hamabi mahatsak

Hamabi mahatsarena Gabonzaharreko tradizioa da. Gaueko 12ak jotzean, Hego Euskal Herrian hamabi mahats-ale jan ohi ditu jendeak, banan banan eta irratiz edo telebistaz igortzen diren kanpai-kolpeak jarraituz. Tradizioaren arabera, horrela egileak urteberrian zortea izango du. Hamabi mahatsen esanahia ezezaguna da, litekeena da hurrengo «hamabi hilabeteak» edo «hamabi kanpai hotsak» irudikatzea.
Jatorriz, Espainiako tradizioa da eta handik Euskal Herrira ez ezik Filipinetarantz eta Hispanoamerikarantz ere (Mexiko, Venezuela, Bolivia, Ekuador, El Salvador, Peru, Kolonbia, Puerto Rico, Nikaragua edo Costa Rica) zabaldu da. Nabarmena da urtero Madrilgo Puerta del Sol enparantzan egiten duten festa, non urte amaierako kanpai hotseko saioak emititzen dituztenean.

## Jatorria

1894ko urtarrilaren 2an, El Siglo Futuro egunkariak aurreko eguneko El Imparcialeko artikulu bat aipatzen du, non ohitura Frantziatik ekarria zela zioen. Izan ere, garai haietan Madrilgo burgesen artean ohikoa zen Gabonzaharreko afarian mahatsak eta xanpaina hartzea.
Madrildik tradizioa beste lekuetara zabaldu zen: 1903an Tenerifen mahatsak jaten zituzten eta baita Bartzelonan ere. Urte gutxi batzuen buruan, estatu osora zabaldu zen.
Kondairaren arabera, 1909an Alacanteko nekazariek mahats soberakin handia izan zuten eta emaitza osoa merkaturatzeko asmotan tradizioa jendarteratu eta bermatu zuten.

## Telebista

Espainiako telebista 1962. urtean hasi zen zuzenean Urte Zahar gaueko kanpaikadak ematen Madril erdiguneko Puerta del Sol plazatik. Euskal Telebistak azken urteetan Euskal Herriko toki esanguratsetatik eman ditu kanpaikadak, hala nola, Zumaiako San Telmo baselizatik, Mundakako Santa Katalina baselizatik, Guardiatik eta Izabatik.

## Erreferentziak

* ↑ (Ingelesez) Spicer, Dorothy Gladys. (2008-1-22). Festivals of Western Europe. BiblioBazaar, 256 or. ISBN 9781437520163..
* ↑ (Ingelesez) McCann, Jim; Benedict, Jeanne. (2001). Celebrations: a joyous guide to the holidays from past to present. Penguin Group, 161 or. ISBN 9781557883735..
* ↑ Kronikagilea. (1894-1-2). «Las uvas bienhechoras» (pdf) El Siglo Futuro (Madril) (5.663): 2. ISSN 1130-8494. OCLC .436573065.
* ↑ La Opinión de Tenerife: 1. 1903-1-9.
* ↑ La Dinastía (Bartzelona): 1. 1903-1-11.
* ↑ El Noroeste (Gijón): 4. 1916-12-31.
* ↑ (Gaztelaniaz) Redondo Arjones, A; Repila Ruiz, A. E; Solomando Fierrez, M.J.. (2011). «Volvemos a casa por Navidad: Nuestras fiestas en imágenes» Revista Foro de profesores de E/EL 7.
* ↑ (Gaztelaniaz) Campanadas - Repaso de la historia de las campanadas - RTVE.es. 2008-12-01 (Noiz kontsultatua: 2020-12-16).

## Kanpo estekak

* Datuak: Q3293380
* Multimedia: Twelve Grapes / Q3293380
# Hamabigarren etorbidea (Manhattan)

Hamabigarren etorbidea, Joe DiMaggio autobidea, West Side autobidea Edo Miller etorbidea, AEBetako New York hiriko etorbide bat da, Manhattan barrutian.
Hudson ibaiaten ekialdeko bazterra eta West Side eremuan barna doa
* Datuak: Q130424
* Multimedia: West Side Highway / Q130424
# Hamabi hamabiko

Hamabi hamabikoa neurri unitate bat da, hitz berak adierazten moduan hamabi hamabikoen balioa duena (12×12=144). Neurri unitate hori mertzeriagaiak edo imitaziozko bitxiak zenbatzeko erabiltzen ohi da; esaterako, hamabi hamabiko bat botoi.
* Hamabi hamabiko txikia : 12$^2$ = 144 ale.
* Hamabi hamabiko handia : 12$^3$ = 1728 ale.

## Kanpo estekak

* Datuak: Q1547498
# Hamabi zesarren bizitzak

Hamabi zesarren bizitzak (latinez: Dē vītā Caesarum) Suetoniok idatziriko liburu bat da. Bertan, Erromako lehen hamabi zesarren bizitzak kontatzen ditu, Julio Zesarrengandik hasi eta Domizianorekin bukatu. Beharbada, k.o. 119 eta 122. urte bitartean idatzi zuen.

## Edukia

Hamabi zesarren biografiak dira, Julio Zesarrengandik Domizianoraino. Suetonioren idazlan hau, lehen biografia izan zen. Ondoren, beste biografia mordo bat etorriko ziren, denbora igaro ahala. Hauxe izan da erromatarren morala nolakoa zen jakiteko kontutan gehien hartu den liburua. Idazlanaren estiloa oso berezia da, Suetoniori ez baitzaio, lan honetan, egia, historiak bezain beste inporta, ez du ordena kronologiko bat segitzen eta. Suetoniok, egitura, historia bitxiez betetzen du, historia hauek biltzerakoan zesar bakoitzarentzat izaera bat sortzeaz batere arduratu gabe. Egia esan, atal ezberdinak lotzen saiatzen da.
Bizitza guztiak, zesar bakoitzaren lehen urteak eta hauen gurasoei buruzko gauzez hasten dira lehen atal bezala. Bigarren atalean, enperadore bezala eman zituen urteak kontatzen ditu, hirugarrenean, ezaugarri pertsonalak, eta, laugarrenean eta azkenean, enperadorearen heriotza. Ikus daitekeenez, ez du inolako ordena kronologikorik jarraitzen. Eta, historia bitxiak, iskanbilatsuak dira izatez, baina Suetonio ez da, zesarrei buruz esaten duena egia den hala ez ikertzeaz arduratzen.
Ondorengo kritikak, Suetoniok, bere aldekoak ez ziren enperadoreei kalte egin ziela adierazi du.

### Hamabi zesarrak

* Julio Zesar
* Augusto
* Tiberio
* Kaligula
* Klaudio
* Neron
* Galba
* Oton
* Vitelio
* Vespasiano
* Tito
* Domiziano

## Kanpo estekak

* Datuak: Q1229963
* Multimedia: The Twelve Caesars / Q1229963
# Hackney poni

Hackney ponia zaldi arraza modernoa da, hau da, duela hamarkada gutxi hautaketaren bidez sortutakoa. Bere tamaina zein ezagugarriengatik ponien sailkapen taldean sartzen da.

## Arrazaren historia

Arraza honen jatorria aukeratutako Hackney zaldien aukeraketan dago. Jatorriz zalgurdiak eramateko abereak ziren, orain ikuskizunetarako poniak dira. Hackney poniak ez dauka bererezko libururik, baina arraza honetako poniak Hackney zaldiekin batera erregistratzen dira arrazaren liburu ofiziala daukaten herrialdetan.

## Erreferentziak

* ↑ http://www.theequinest.com/breeds/hackney-pony/

## Kanpo estekak

* Datuak: Q3112880
* Multimedia: Hackney Pony / Q3112880
# Hadad

Hadad (ugariteraz: 𐎅𐎄‎, Haddu), Haddad, Adad (akaderaz: 𒀭𒅎, $^D$IM, Adād ahoskatua), edo Iškur (sumerreraz: 𒀭𒅎) Kanaango eta Mesopotamiako antzinako erlijioetako ekaitzen eta euriaren jainkoa zen. Eblan agertzen da jada, "Hadda" izenarekin, K.a. 2500. urte inguruan. Ekialde Hurbiletik, Hadad Mesopotamian sartu zen, Amorritak sartua, eta hor akkadiar Adad jainkoa bilakatu zen. Adad zein Iškur logograma berberarekin idatzi ohi dira, 𒀭𒅎, Hurritek Teshub jainkoa idazteko erabiltzen zuten ikur berbera. Hadadek beste izendapen batzuk ere bazituen, hala nola Pidar, Rapiu, Baal-Zephon edo, sinpleki, Ba'al (Jauna), baina titulu hau beste jainko batzuek ere bazuten.
Hadad jainkoaren ikurra zezena zen. Bizardun agertu ohi zen, makil bat eta tximista bat eskuan hartuta, zezen-adarrak buruan zituen bitartean. Mitologia alderatuan, Zeus greziarraren eta Jupiter erromatarraren pareko joatzen zen. Asia Txikian zegoen Dolicheko kultuan Jupiter Dolichenus izena hartzen zuen, eta hititen Teshub jainkoarekin parekatzen da.
Baalen Zikloa edo Baalen Epika, Kanaango eremuan bildutako istorioen bilduma batean, Baal jainkoaren izendapenean Hadad ematen da, ekaitzen-jainkoa. Bilduma hau K.a. 1400 eta 1200 inguru egin zen, eta Ugariten aurkitu zen, gaur egungo Sirian. Hadadek Lotan herensugea hil zuen.

## Erreferentziak

* ↑ Religions of the ancient world : a guide. 2004 ISBN 0-674-01517-7. PMC 55955653. (Noiz kontsultatua: 2023-04-01).
* ↑ Allen, Spencer L.. (2015). The Splintered Divine : a Study of Istar, Baal, and Yahweh Divine Names and Divine Multiplicity in the Ancient Near East.. De Gruyter ISBN 978-1-61451-236-3. PMC 908077218. (Noiz kontsultatua: 2023-04-01).
* ↑ Clay, Albert Tobias. (2007). The origin of Biblical traditions : Hebrew legends in Babylonia and Israel. Wipf & Stock Publishers ISBN 978-1-59752-718-7. PMC 173303178. (Noiz kontsultatua: 2023-04-01).
* ↑ Fontenrose, Joseph Eddy. (1980). Python : a study of Delphic myth and its origins. University of California Press ISBN 0-520-04106-2. PMC 6938453. (Noiz kontsultatua: 2023-04-01).
* ↑ Green, Alberto Ravinell Whitney. (2003). The storm-god in the ancient Near East. ISBN 978-1-57506-537-3. PMC 747412054. (Noiz kontsultatua: 2023-04-01).
* ↑ «Iškur/Adad (god)» oracc.museum.upenn.edu (Noiz kontsultatua: 2023-04-01).
* ↑ Gibson, John C. L.. (2004). Canaanite myths and legends. (2nd ed. argitaraldia) T & T Clark International ISBN 978-0-567-12690-0. PMC 319493138. (Noiz kontsultatua: 2023-04-01).

## Kanpo estekak

* Datuak: Q682855
* Multimedia: Baal Hadad / Q682855
# Hadamar

Hadamar Alemaniako hiri-udalerri bat da, Hessen estatuan. Azken zentsuaren arabera 13.042 biztanle zituen, 40,99 kilometro koadroko azaleran.

## Kanpo estekak

* Datuak: Q565530
* Multimedia: Hadamar / Q565530
# Hackneyville (Alabama)

Hackneyville Ameriketako Estatu Batuetako erroldak esleitutako leku bat da. Tallapoosa konderrian dago, Alabama estatuan. 349 biztanle ditu, 23,253815 kilometro koadroko azaleran banatuta.

## Ikus, gainera

* Tallapoosa konderria

## Kanpo estekak

* Datuak: Q1561419
# Haczów udalerria

Haczów Poloniako Behe Karpatoetako voivoderriko landa-udalerri bat da, Brzozów barrutian kokatuta. 71,65 km²ko azalera du eta 2017ko datuen arabera 9220 biztanle zituen.

## Kanpo estekak

* Udalaren webgunea
* Datuak: Q2326448
ieaBehe Karpatoetako voivoderriko udalerriak :
# Hacks (telesaila)

Hacks estatubatuar komedia dramatikoa da, Lucia Aniellok, Paul W. Downsek eta Jen Statskyk HBO Maxentzat egina.

## Sinopsia

Oharra: Atal honek istorio osoa edo amaiera argitzen du.
Ikasle eta irakasle, bi emakumezko komediagileren arteko harremana da kontakizunaren ardatza.

## Pertsonaiak

* Jean Smart: Deborah Vance
* Hannah Einbinder: Ava Daniels
* Carl Clemons-Hopkins: Marcus
* Kaitlin Olson: Deborah "DJ" Vance Jr.
* Christopher McDonald: Marty Ghilain
* Paul W. Downs: Jimmy
* Mark Indelicato: Damien

## Erreferentziak

* ↑ «Hacks» Berria 2022-05-14 CC BY-SA 4.0 lizentziapean.

## Kanpo estekak

* Datuak: Q106819328
# Goranzko kolon

Goranzko kolona heste itsutik igotzen den eskuinaldeko kolon zatia da. Atzeko sabelaldeko paretarekin kontaktua mantentzen du peritoneoarekin, zeinak bere aurreko eta alboko azalerak estaltzen dituen, bere atzealdeko aurpegia, ehun konektiboaren bidez, iliakoarekin, gerrialdeko karratuarekin, sabelaldeko muskulu transbertsalaren aponeurosiarekin eta eskuin giltzurruneko zati inferolateralaren aurreko zatiarekin kontaktuan mantentzen da.

## Erreferentziak

* ↑ Euskalterm: [Hiztegi terminologikoa] [2009]

## Kanpo estekak

* Datuak: Q2562556
# Goranzko nodoaren luzera

Goranzko nodoaren luzera ($\Omega \,$) espazioko gorputz baten orbita zehazteko erabiltzen den elementu orbital bat da. Eguzkia orbitatzen duen gorputz batentzat, erpina eguzkira begira duen angelu bat da, Aries puntutik, gorputzaren goranzko nodoraino doana.

## Kalkulua

Jarraian dituzue goranzko nodoaren luzera kalkultzeko erabiltzen diren kalkulu matematikoak:
$\Omega =\arccos {{n_{x}} \over {\mathbf {\left|n\right|} }}$ (bada $n_{y}>0\,$)
edo
$\Omega =2\pi -\arccos {{n_{x}} \over {\mathbf {\left|n\right|} }}$ (bada $n_{y}<0\,$)

## Ikus, gainera

* Ekinozioa
* Aries puntua
* Geometria

## Kanpo estekak

* Datuak: Q270897
# Gorbata

    Artikulu hau jantzi-osagarriari buruzkoa da; beste esanahietarako, ikus «Gorbata (argipena)».
Gorbata, ttattar edo lastorri oihalez egindako zerrenda luze eta estua da, alkandora bateko lepoaren inguruan janzten dena aurretik korapilo bat loturik. Gizonezkoek erabiltzen dute gehienetan. Erabileraren maiztasuna ezberdina da kulturaren arabera, baina gehienetan lanbide eta ekitaldi formaletan erabiltzen da.

## Erreferentziak

* ↑ Euskalterm: [Arropa-dendak Hiztegia] [2009]
* ↑ «lastorri» Euskararen Herri Hizkeren Atlasa (EHHA) (Noiz kontsultatua: 2022-01-21).

## Ikus-gainera

* Tximeleta-begizta

## Kanpo-estekak

* Datuak: Q44416
* Multimedia: Neckties / Q44416